laion/Wikipedia-Exotic huggingface dataset:
יעקב קנטרוביץ' (אמן)

אביעזר יעקב קנטרוביץ (קנטורוביץ) (8 ביולי 1890 (כ' בתמוז ה'תר"ן) – 11 באוגוסט 1961) היה אמן ישראלי, יליד האימפריה הרוסית, ראש מחלקת השטיחים של בצלאל, בית מדרש לאמנות ולמלאכות-אמנות. אביעזר יעקב קנטרוביץ נולד בקלצק שבפלך מינסק, האימפריה הרוסית (כיום בלארוס), בשנת 1890. סבו מצד אמו היה אומן חיטוב בעץ. בנעוריו, נמשך לציונות בעקבות אחותו, נתמה רישה רפופורט. הוא ברח לעיר אודסה, שם התקבל לבית ספר לאמנות והיה פעיל ציוני. בין היתר, ייסד אגודה מקומית בשם "פועלי ציון". בשנת 1905 עלה לארץ ישראל באופן בלתי חוקי והתיישב בפתח תקווה. שם עסק בחקלאות, והיה בין מייסדי מפלגת "הפועל הצעיר". בשנת 1906 החל ללמוד בבצלאל. בשנת 1908 הצטרף למחלק השטיחים של בית הספר, ואחר כך מונה למנהלה. בשנת 1911 נסע להשתלמות במלאכת השטיחים באיסטנבול. באותה עת היה חבר בקומונה הראשונה לכלכלה משותפת ביחד עם דוד אידלסון, ראובן ליפשיץ ואחרים. בתקופת מלחמת העולם הראשונה גויס לצבא האימפריה העות'מאנית, ושירת בחצי האי סיני בתפקידי סניטריה (אנ'), ובתפקידים נוספים במפקדת הצבא. לאחר המלחמה, בין השנים 1924-1920 עבד ב"מרבדיה" של בצלאל, ובין השנים 1924–1931 ב"מרבדיה" החדשה. בשנת 1931 עבר להתגורר בתל אביב. בין היתר הקים קנטרוביץ בית ספר לשטיחים מטעם ויצו (1936) ומטעם אורט (1949). קנטרוביץ נפטר ב-11 באוגוסט 1961 ונקבר בבית העלמין קריית שאול שבתל אביב. 1903 - בית ספר לאמנות, אודסה, האימפריה הרוסית 1906 – 1908 בצלאל, בית מדרש לאמנות ולמלאכות-אמנות, ירושלים 1911 - השתלמות, אריגת שטיחים, איסטנבול, האימפריה העות'מאנית 1908–? מחלקת השטיחים, בצלאל, בית מדרש לאמנות ולמלאכות-אמנות, ירושלים מדיה וקבצים בנושא יעקב קנטרוביץ' בוויקישיתוף יעקב קנטרוביץ', באתר מרכז המידע לאמנות ישראלית, מוזיאון ישראל דוד תדהר (עורך), "יעקב קנטרוביץ", באנציקלופדיה לחלוצי הישוב ובוניו, כרך א (1947), עמ' 524 יעקב קנטרוביץ', באתר המוזיאון לתולדות פתח תקווה שושנה א., אריגת שטיחים, דבר, "דבר השבוע", 7 באוגוסט 1953 יעקב קנטרוביץ' באתר GRAVEZ
יחסי דנמרק–כווית

יחסי דנמרק–כווית הם היחסים הדו-צדדיים שבין ממלכת דנמרק לבין מדינת כווית. שתי המדינות כוננו יחסים דיפלומטיים ביניהן ב-25 באפריל 1964. דנמרק מיוצגת בכווית באמצעות השגרירות שלה בריאד, ערב הסעודית, ויש לה גם קונסוליה בכווית סיטי. כווית מיוצגת בדנמרק באמצעות השגרירות שלה בסטוקהולם, שוודיה וכן יש לה שגרירות בקופנהגן. שתי המדינות כוננו יחסים דיפלומטיים ביניהן ב-25 באפריל 1964. היחסים בין שתי המדינות עלו על שרטון ב-2006 עם פרשת קריקטורות מוחמד כשפורסמו בעיתון דני מספר קריקטורות של מוחמד, ובשנת 2008 העלו כמה חברי פרלמנט בכווית את הדרישה לנתק את היחסים עם דנמרק. במהלך העשור השני של המאה ה-21 החלו היחסים להשתקם וב-2015 ביקרה ראש ממשלת דנמרק הלה ת'ורנינג שמידט בכווית ונפגשה עם אמיר כווית סבאח אל-אחמד אל-ג'אבר א-סבאח. בשנת 2018 הסתכם היקף הסחר בין המדינות בכ-120 מיליון דולר, כשעיקר הייצוא מדנמרק לכווית כלל מכונות ומוצרים רפואיים ואילו עיקר הייצוא מכווית לדנמרק כלל מוצרים רפואיים. קונסוליית דנמרק בכווית סיטי, באתר Consulate-Info.com Diplomatic missions in Denmark, בארכיון האינטרנט Consulate of Kuwait in Denmark, Embassy WorldWide الأمير بحث العلاقات مع رئيسة وزراء الدنمارك, אל-וטן, 3 במרץ 2015 (בערבית) Denmark exports from Kuwait, Trading Economics Kuwait exports from Denmark, Trading Econoimcs
Demons (שיר של Imagine Dragons)

Demons (בעברית: שדים) הוא שיר של להקת הרוק האמריקאית Imagine Dragons. השיר נכתב על ידי חברי הלקה ואלכס דה קיד (אנ') שגם הפיק את השיר. השיר מופיע בפעם הראשונה במיני-אלבום Continued Silence (אנ') בסינגל חמישי, ומופיע כסינגל רשמי באלבום "Night Visions" כסינגל השלישי. השיר זכה להצלחה מסחרית, הפך לאחד מעשרת הסינגלים המובילים של הלהקה ומוקם במקום השני שלהם אחרי "Radioactive". הוא הושמע במשך שנים עשר שבועות בעשירייה הראשונה בבילבורד הוט 100. זה השיר השני של Imagine Dragons שנשאר יותר משנה בבילבורד הוט 100 (61 שבועות). בתוך שנתיים משחרורו נמכרו יותר מ-4.1 מיליון עותקים בארצות הברית, מה שהפך אותו לשיר השמיני ביותר שהורד באמצעים שונים בתולדות הרוק. זו גם הייתה הצלחה מסחרית ברחבי העולם, המציגה מספר מדינות. השיר זכה בפרס וידאו MuchMusic (אנ') לסרט הווידאו הבינלאומי של השנה (2014) ובפרס iHeartRadio (אנ')Music for Song Rock of the Year (2014). השיר כתוב במכתב מז'ור אלקטרוני עם קצב איטי-בינוני. הקליפ שוחרר ב-7 במאי 2013 וצולם בלאס וגאס בהופעה של הלהקה ב-The Joint(אנ') ב-9 בפברואר 2013. הקליפ משלב בין צילומים חיים של הלהקה במהלך הופעה, לבין סיפור שבו מתוארות דמויות שונות עם תלאות אישיות, כולל בת אבלה, אדם עם תסמונת מרפן הבוהה בעצמו במראה, קורבן להתעללות הורית ואיש קבע צבאי. המשמעות המוטלת היא שרובם לא רואים מעבר לפנים שכולם שמים למען הציבור. הקליפ מסתיים בהקדשה לטיילר רובינסון (1995–2013), מעריץ של הלהקה שנפטר בגיל 17 במרץ 2013 לאחר מאבק במחלת הסרטן. נכון לאוגוסט 2022 יש לווידאו קליפ מעל למיליארד צפיות ביוטיוב. מידע על הסינגל "Demons" באתר מיוזיק בריינז סרטון השיר "Demons" באתר יוטיוב מידע על האלבום Demons באתר MusicBrainz Kaufman, Gil (4 באוגוסט 2013). "Imagine Dragons Exorcise 'Demons' On New Single". MTV. Viacom Media Networks. נבדק ב-24 באוגוסט 2013. {{cite web}}: (עזרה) Imagine Dragons – Demons (Official). YouTube. 7 במאי 2013. {{cite AV media}}: (עזרה) "Future Releases on Triple A (AAA) Radio Stations, Independent Artist Song Releases". All Access Music Group. אורכב מ-המקור ב-18 בינואר 2013. נבדק ב-18 בינואר 2013. {{cite web}}: (עזרה) "Available for Airplay Archive – Modern Rock". FMQB. אורכב מ-המקור ב-24 באפריל 2013. נבדק ב-18 במאי 2013. {{cite web}}: (עזרה) "Hot AC". Interscope Records. אורכב מ-המקור ב-1 בספטמבר 2013. נבדק ב-1 בספטמבר 2013. {{cite web}}: (עזרה) "Top 40/M Future Releases". All Access Music Group. נבדק ב-24 באוגוסט 2013. {{cite web}}: (עזרה) "Demons (Remixes) – Single de Imagine Dragons". iTunes Store (MEX) (בספרדית). Apple. נבדק ב-23 במאי 2013. {{cite web}}: (עזרה) "Demons (Remixes) – Single by Imagine Dragons". iTunes Store (US). Apple. נבדק ב-25 באוקטובר 2013. {{cite web}}: (עזרה) Aldi, Giorgia. "Imagine Dragons – Demons (Universal)" (באיטלקית). Radio Airplay SRL. אורכב מ-המקור ב-6 בפברואר 2015. נבדק ב-6 בפברואר 2015. {{cite web}}: (עזרה) היטליסט: מצעד המוזיקה של ישראל mako, באתר היטליסט, ‏4 בספטמבר 2023 Billboard Global Excl. U.S., Billboard, ‏2023 (באנגלית אמריקאית)
נמל התעופה הבין-לאומי אירקוטסק

נמל התעופה הבין-לאומי אירקוטסק (ברוסית: Международный Аэропорт Иркутск) הוא נמל תעופה בינלאומי בפאתי העיר אירקוטסק, בקרבת אגם בייקאל שבסיביר, רוסיה. נמל התעופה נפתח ב-24 ביוני 1925 כאשר שישה מטוסים נחתו בנמל התעופה במסגרת קו מוסקבה-אירקוטסק-אולן בטור-בייג'ינג. באוגוסט 1932 הופעל קו משדה התעופה למוגוצ'ה שבמחוז צ'יטה. ב-30 בדצמבר 1954 בהתאם לצו ממשלת ברית המועצות מס' 2412–1153 קיבל נמל התעופה מעמד של נמל תעופה בין-לאומי. ב-14 באוקטובר 2008 הושלמה הארכת מסלול ההמראה ב-400 מטר. מדיה וקבצים בנושא נמל התעופה הבין-לאומי אירקוטסק בוויקישיתוף אתר האינטרנט הרשמי של נמל התעופה הבין-לאומי אירקוטסק נמל התעופה הבין-לאומי אירקוטסק, ברשת החברתית פייסבוק נמל התעופה הבין-לאומי אירקוטסק, ברשת החברתית אינסטגרם ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
תורמן ארנולד

תורמן ארנולד (באנגלית: Thurman Arnold;‏ 2 ביוני 1891 – 7 בנובמבר 1969) היה מנהל חטיבת ההגבלים העסקיים במשרד המשפטים האמריקאי, בתקופתו של הנשיא פרנקלין דלאנו רוזוולט, בשנים 1938 עד 1943. בהמשך שימש כשופט בבית המשפט הפדרלי לערעורים במחוז קולומביה. לפני שעבר לוושינגטון ב-1938 שימש כראש עיריית לאראמי בויומינג, ואחר כך כפרופסור בבית הספר למשפטים באוניברסיטת ייל. את לימודיו הגבוהים החל בוובאש קולג', עבר לאוניברסיטת פרינסטון ושם השלים ב-1911 את התואר הראשון. ב-1914 סיים תואר במשפטים בבית הספר הרווארד למשפטים. ב-1917 נישא לפרנסס לונגן ארנולד. ב-1921 נבחר לחבר בבית הנבחרים של ויומינג, ובשנים 1923–1924 שימש כראש עירייה. שימש כמרצה באוניברסיטת ויומינג מ-1921 ועד 1926. בשנים 1927 עד 1930 כיהן כדיקן במכללה למשפטים של אוניברסיטת מערב וירג'יניה. היה פרופסור אורח באוניברסיטת ייל ב-1930 עד 1931, ואחר כך כפרופסור למשפטים במקום עד 1938. היה יועץ מיוחד בהקשר לחוק ההתאמה החקלאית. שימש כראש חטיבה במשרד המשפטים האמריקאי מ-1938 עד 1943. בפברואר 1943 הציע הנשיא רוזוולט את ארנולד לשופט בבית המשפט הפדרלי לערעורים במחוז קולומביה, והוא שימש כשופט שם עד התפטרותו ב-1945. אחרי כן שימש כעורך דין במגזר הפרטי וייסד יחד עם פול פורטר ואייב פורטאס את משרד ארנולד ופורטר. ארנולד נפטר ב-7 בנובמבר 1969. מדיה וקבצים בנושא תורמן ארנולד בוויקישיתוף תורמן ארנולד, באתר "Find a Grave" (באנגלית) גיא רולניק, ישראל, כמו רוב העולם, תזדקק ל"ניו־דיל", באתר TheMarker‏, 20 במרץ 2020
The Essential Dixie Chicks

The Essential Dixie Chicks (בעברית: דיקסי צ'יקס החיוניות) הוא אלבום אוסף של להקת הבנות דיקסי צ'יקס אשר יצא ב-24 באוגוסט 2010 על ידי סוני מיוזיק כחלק מסדרת האלבומים שלהם: "The Essential series". האלבום יצא במדינות כמו קנדה, ניו זילנד ואוסטרליה ובארצות הברית יצא באוקטובר אותה שנה. האלבום מכיל שני דיסקים אשר כל דיסק מכיל 15 שירים של הלהקה מכל הזמנים. "Not Ready to Make Nice" "The Long Way Around" "Easy Silence" "Lubbock or Leave It" "Bitter End" "Silent House" "Lullaby" "Everybody Knows" "Long Time Gone" "Travelin' Soldier" "Landslide" "Lil' Jack Slade" "Truth No. 2" "White Trash Wedding" "Top of the World" "Ready to Run" "Cowboy Take Me Away" "Goodbye Earl" "Some Days You Gotta Dance" "Heartbreak Town" "Sin Wagon" "Without You" "Let Him Fly" "Wide Open Spaces" "There's Your Trouble" "You Were Mine" "I Can Love You Better" "Tonight the Heartache's on Me" "Give It Up or Let Me Go" "I Believe in Love" מידע על האלבום The Essential Dixie Chicks באתר MusicBrainz האלבום The Essential Dixie Chicks באתר Discogs "ARIA Australian Top 50 Albums". Australian Recording Industry Association. 10 באפריל 2017. נבדק ב-8 באפריל 2017. {{cite web}}: (עזרה) BPI
ריי סרמרד

ריי סרמרד (באנגלית: Rae Sremmurd) הוא צמד היפ הופ אמריקאי שמקורו בטופלו, מיסיסיפי. הצמד מורכב משני האחים, סלים ג'ימי וסוואה לי. אקוויל איבן שמון בראון (הידוע גם בשם סלים ג'ימי) ואחיו הקטן חליף מאליק אבן שמון בראון (הידוע גם בשם סוואה לי) נולדו באינגלווד שבקליפורניה. הם גדלו עם אמם, ברנדט ווקר, ואחיהם, מייקל. אביהם נטש את משפחתו כמה שנים לאחר הולדת בניו. אמם עבדה בצבא והועברה בקביעות למדינות שונות. המשפחה עברה מספר פעמים, עזבה את קליפורניה למיסיסיפי ומרילנד ובסופו של דבר התיישבה במחנה הצבאי פורט הוד בטקסס. שני האחים התחילו להתאמן, לרקוד ולכתוב מוזיקה יחד בגיל צעיר. כששני הנערים היו בחטיבת הביניים, המשפחה עזבה את טקסס וחזרה למיסיסיפי כדי להצטרף לבן זוגה החדש של אמם, פלויד סאליבן, לאחר שעזבה את הצבא. הם התיישבו בעיר טופלו שבמיסיסיפי בפרויקטים של דיור ידוע לשמצה ברחוב אידה, בהם התגורר אביהם החורג. לזוג הצעיר נולד בן בשם פלויד ג'וניור סאליבן. כדי לפרנס את המשפחה ולשמור על הנערים בבית הספר מכר אביהם החורג סמים. בינואר 2015 הוציא הצמד את אלבום הבכורה שלהם, SremmLife. האלבום זכה במעמד "אלבום פלטינה" מטעם איגוד תעשיית ההקלטות האמריקאי. באוגוסט 2016 הוציא הצמד את אלבומם השני, SremmLife 2. הצמד ידוע בעיקר בזכות הסינגל שלהם ""Black Beatles" מתוך אלבומם השני, שהגיע בשיאו למקום הראשון בבילבורד הוט 100, תוך שהגיע לעשירייה הפותחת במצעדים במדינות שונות, ביניהם ישראל. כמו כן, הצמד סינגלים נוספים בעלי הסמכת פלטינה, כמו "No Type", "No Flex Zone" ו- "Swang". ב-4 במאי 2018 הוציאו את אלבומם השלישי, SR3MM. האלבום שימש כאלבום משולש. 2015: SremmLife 2016: SremmLife 2 2018: SR3MM 2011: Party Animal 2012: Three Stooges Mixtape 2016: Trail Mix מדיה וקבצים בנושא ריי סרמרד בוויקישיתוף אתר האינטרנט הרשמי של ריי סרמרד (באנגלית) אתר האינטרנט הרשמי של ריי סרמרד ריי סרמרד, ברשת החברתית פייסבוק ריי סרמרד, ברשת החברתית אקס (טוויטר) ריי סרמרד, ברשת החברתית אינסטגרם ריי סרמרד, ברשת החברתית טיקטוק ריי סרמרד, סרטונים בערוץ היוטיוב ריי סרמרד, במסד הנתונים הקולנועיים IMDb (באנגלית) ריי סרמרד, באתר אפל מיוזיק (באנגלית) ריי סרמרד, באתר ספוטיפיי ריי סרמרד, באתר סאונדקלאוד (באנגלית) ריי סרמרד, באתר Last.fm (באנגלית) ריי סרמרד, באתר AllMusic (באנגלית) ריי סרמרד, באתר MusicBrainz (באנגלית) ריי סרמרד, באתר דיזר ריי סרמרד, באתר Yandex.Music (ברוסית) ריי סרמרד, באתר Discogs (באנגלית) ריי סרמרד, באתר Songkick (באנגלית) ריי סרמרד, באתר Genius ריי סרמרד, באתר בילבורד (באנגלית) ריי סרמרד, באתר טיידל (באנגלית) Rae Sremmurd: 21 Under 21 (2014), Billboard, ‏2014-09-11 Rae Sremmurd Behind The Scenes [BET Awards 2014 Exclusive], Z 107.9, ‏2014-07-02 (באנגלית) Hip-hop group appears on BET - Daily Journal, archive.is, ‏2015-06-16 Rae Sremmurd’s Best Life, The FADER (באנגלית) Kyle Kramer, Becoming Rae Sremmurd, Vice, ‏2014-10-14 (באנגלית) eMinor, Dem Outta ST8 Boyz | Hip Hop from Atlanta, GA, ReverbNation (באנגלית) About, Rae Sremmurd, ‏2015-03-11 (באנגלית) Gold & Platinum, RIAA (באנגלית) Rae Sremmurd, Billboard niv the tool, המצעד השבועי של מדיה פורסט, באתר mediaforest-group Try the TIDAL Web Player, listen.tidal.com (באנגלית)
יחסי דנמרק–עומאן

יחסי דנמרק–עומאן הם היחסים הבילטרליים שבין ממלכת דנמרק לבין סולטנות עומאן. שתי המדינות כוננו יחסים דיפלומטיים ב-9 ביולי1979. דנמרק מיוצגת בעומאן באמצעות השגרירות שלה בריאד, ערב הסעודית וכמו כן יש לה קונסוליה במסקט; עומאן מיוצגת בדנמרק באמצעות השגרירות שלה בברלין. בשנת 2018 הסתכם היקף הסחר בין המדינות בכ-120 מיליון דולר. עיקר הייצוא מדנמרק לעומאן כלל מוצרי חלב, ביצים, דבש ודגנים, ואילו עיקר הייצוא מעומאן לדנמרק כלל מכונות וכלי רכב. Bilateral relations between Denmark and Oman, בארכיון האינטרנט Oman Consulate of Denmark in Muscat, um.dk Diplomatic missions in Denmark, בארכיון האינטרנט Denmark exports from Oman, Trading Economics Oman exports from Denmark, Trading Economics
Top of the World Tour: Live

Top of the World Tour: Live הוא אלבום ההופעה הראשון של להקת הקאנטרי דיקסי צ'יקס אשר יצא ב-25 בנובמבר 2003, על ידי חברת התקליטים קולומביה רקורדס. אלבום זה מתעד את סיבוב ההופעות המצליח שלהן "Top of the World Tour". נכון למרץ 2020 מכירות האלבום עומדות על מיליון עותקים בארצות הברית מה שמזכה אותו למעמד פלטינה. גם באוסטרליה האלבום זכה להצלחה ונהיה זכאי למעמד פלטינה. האלבום זכה לביקורות חיוביות. מאתר About.com הוא קיבל ציון של 5 מתוך 5 כוכבים, מאתר "AllMusic" הוא קיבל ציון של 4 כוכבים מתוך 5 ובמגזינים Q ורולינג סטון הוא קיבל 3. מידע על האלבום Top of the World Tour: Live באתר MusicBrainz
ישנו קוצר ומוות שמו

ישנו קוצר ומוות שמו (בגרמנית: Es ist ein Schnitter, heißt der Tod) הוא מזמור גרמני עממי מן המאה ה-17. המזמור מתאר את עוצמתו המיידית של המוות (המואנש בדמותו של קוֹצֵר) אל מול אפסותם והבלותם הארעית של בני האנוש. ישנו קוצר ומוות שמו מאל עליון רוחו גזירת המאכלת טורפת אוכלת תחתוך מהרה ואנו נשעה הוי היזהרה נא — תרגום: יוסף אחאי על פי זיגפריד בֶּקֶר מהפקולטה למדעי החברה והפילוסופיה באוניברסיטת מרבורג, המזמור נכתב על רקע זוועות מלחמת שלושים השנים והמגפות שהתפשטו ברחבי אירופה ההרוסה בשנים שבמהלכה ולאחריה, כתוצאה מתנועות מאסיביות של אוכלוסייה מוכת רעב ומחלות מידבקות מאזורים שנכבשו לאזורים אחרים. תנועות אוכלוסייה מאסיביות אלה גרמו להמשך הפצה של המגפות בערים הצפופות, חסרות אמצעי היגיינה, וקיבועו בתודעה של המוות כנמצא בכל מקום ובכל זמן. תיאורים של מלאך המוות כאוחז בחרמש וקוצר פרחים כאלגוריה לבני האדם משלבת תיאורי כתבים מן המאה ה-14 עם תיאורים מן המקרא והברית החדשה. תיאורים תקופתיים של גופות מרוטשות אכולות רימה וחולדות שימשו בסיס לטקסט המפורש והקשה המופיע במזמור. עם זאת, בסופו של המזמור מובעת התקווה לעתיד של ניצחון החיים על המוות במהלך הדורות הבאים. הגרסה המוקדמת ביותר של המזמור הוא עלון כנסייתי מודפס משנת 1638 שנכתב לכבוד מותו של אציל צעיר מרגנסבורג בשנת 1637, אשר הכיל 16 בתים. כבכל הפואמות העממיות, אורך הטקסט משתנה, וכך גם מספר הבתים במזמור בהתאם לגרסאות שונות של המשכתבים. כך למשל הגרסה משנת 1640 מחזיקה שמונים בתים. הטקסט מופיע גם בספרי מזמורים קתוליים מן המאה ה-17 וה-18 בעיקר בספרי המזמורים של הכומר מרטין מקוכם (Martin von Cochem) אך גם של אחרים ובשמות שונים ("המוות של הקוצר", "שיר הקוצר" – "Schnitterlied"). פרסום המזמור בשנת 1806 באסופה הספרותית של שירה גרמנית עממית, קרן הפלא של הנער החזירה אותו לתודעה הציבורית במהלך המאה ה-19, ובמהלכה פרסמו מתרגמים נוספים גרסאות ועיבודים נוספים של הטקסט המקורי. מוזיקאים רבים ובהם מנדלסון, שומאן בראהמס ואחרים, חיברו לחנים למילות המזמור. בסקירתו אודות קרן הפלא של הנער מתאר גתה את המזמור כ"שירת מוות של הכנסייה הקתולית שראויה להיות פרוטסטנטית". המשורר והסופר הגרמני בן התקופה הרומנטית קלמנס ברנטנו הרבה לצטט את המזמור בעבודותיו כבר בתחילת המאה ה-19, תוך ביצוע עריכה ושיכתוב משמעותיים של הטקסט אך בשנים שלאחר מכן חזר להשתמש בגרסאות מדויקות יותר של המקור. קטעים מן המזמור ממשיכים להיות מצוטטים גם ביצירות מודרניות מו למשל ב"ברלין אלכסנדרפלאץ" של ריינר ורנר פאסבינדר משנת 1980 או בסדרת ספרי הפשע הגרמנית "המפקח קלופטינגר" משנות האלפיים. המזמור תורגם לעברית על ידי יוסף אחאי וגרסה שלו על פי לחן של יוהנס בראהמס בוצעה בשנת 1954 על ידי מקהלת קיבוץ בארי. מדיה וקבצים בנושא ישנו קוצר ומוות שמו בוויקישיתוף מידע על היצירה "ישנו קוצר ומוות שמו" באתר מיוזיק בריינז "ישנו קוצר ומוות שמו" באתר בית לזמר העברי אודות השיר (בגרמנית)
Muz-TV

Muz-TV (ברוסית: Муз-ТВ, מתוך Музыкальное телевидение - טלוויזיה מוזיקלית) הוא ערוץ מוזיקה רוסי המשדר מאז 1996. 49% ממניות הערוץ נמצאים בבעלות UTH רוסיה שהוא בבעלות MTV‏. הפורמט של Muz-TV הוא קטעי וידאו של מוזיקת פופ רוסית, אם כי ניתן לראות מדי פעם גם פופ בינלאומי, היפ הופ ורית'ם אנד בלוז עכשווי, הערוץ משדר תוכניות מוזיקה מקומיות ובינלאומיות. בדומה ל-MTV, בסוף שנות האלפיים הפך Muz-TV יותר לערוץ בידור המשדר תוכניות ריאליטי, ולא לערוץ מוזיקה. לאחר המיתוג המחודש של 16 בספטמבר 2012, "Muz-TV" עבר לתדר חדש, שינה את הקונספט בחזרה לערוץ מוזיקלי. על התדר הישן שלו, החל לשדר ערוץ בידור נוער חדש בשם "ערוץ יו", המורכב מתוכניות ששודרו בעבר בטלוויזיה (למעט תוכניות מוזיקליות), כמו גם תוכניות וסדרות חדשות, הן בהפקה עצמאית והן תוכניות רכש. ערך מורחב – פרסי Muz-TV פרסי המוזיקה הטלוויזיונית Muz-TV הוענקו למוזיקאים רוסיים מתחום הפופ מאז 2003. עבור כל מועמדות נבחרים שלושה מועמדים על ידי חבר השופטים של הערוץ, ואז מועמדים באמצעות SMS. הפרס מוענק בתוכנית שצילומיה נערכו בקומפלקס אולימפיסקי. פרסי המוזיקה של הערוץ הם מושא לביקורת חריפה בתקשורת. הנושא המרכזי הוא רשימת המועמדים החוזרים על עצמם, למשל, זברי זכו בתואר "להקת הרוק הטובה ביותר" שש פעמים ברציפות ודימה בילן זכה בפרס "אמן השנה" חמש פעמים בשש שנים. נושא נוסף הוא ליפ סינק הנהוג בהופעות מוזיקליות במהלך טקס הענקת הפרסים. להיט Muz-TV - מוזיקה עיקרית ללא הפסקה. Muz-Charge - מוזיקת בוקר. שלנו - מוזיקה רוסית. טרי אוסף זהב להיט עירוני להיט רוק להיט אהבה שעה סקסית ריקוד להיט אורות כוכבים קונצרטים ומופעי מוזיקה לוגו בשנים 2003–2005 לוגו בשנים 2005–2006 לוגו בשנים 2008–2010 לוגו הערוץ בשנת 2015 עד 2018 לוגו בשנים 2018 - 2021 מדיה וקבצים בנושא Muz-TV בוויקישיתוף אתר האינטרנט הרשמי של Muz-TV (ברוסית) Muz-TV, ברשת החברתית פייסבוק Muz-TV, ברשת החברתית אקס (טוויטר) Muz-TV, ביישום טלגרם Muz-TV, ברשת החברתית אינסטגרם Muz-TV, ברשת החברתית טיקטוק Muz-TV, ברשת החברתית VK Muz-TV, סרטונים בערוץ היוטיוב http://www.marketwatch.com/story/the-walt-disney-company-and-uth-russia-to-launch-free-to-air-disney-channel-in-russia-2011-10-27 Вадим Пономарев: Премия «Муз-ТВ 2006» как пиар пиара - Взгляд.ру Итоги премии "Муз-ТВ": справедливый выбор и непрофессиональное проведение (אורכב 09.06.2008 בארכיון Wayback Machine) - News Music.ru
לן צ'אפל

לאונרד רוי "לן" צ'אפל (באנגלית: Leonard Roy "Len" Chappell; ‏31 בינואר 1941 – 12 ביולי 2018) היה כדורסלן אמריקאי, אשר שיחק בליגות ה-NBA וה-ABA בין השנים 1962–1972. לאורך 9 עונותיו ב-NBA שיחק עבור 8 קבוצות שונות, השתתף פעם אחת במשחק האולסטאר, ורשם ממוצעים כוללים של 9.5 נקודות ו-5.3 ריבאונדים למשחק. צ'אפל נולד בעיר פורטג' שפנסילבניה, ובין השנים 1958–1962 למד באוניברסיטת וייק פורסט אשר בווינסטון סיילם. בעונת 1961/1962 הוביל את קבוצת הכדורסל של האוניברסיטה לפיינל פור טורניר אליפות המכללות, לראשונה בתולדותיה, תחת המאמן בונס מקיני. במשחק חצי הגמר הפסידה וייק פורסט מול אוניברסיטת המדינה של אוהיו, בה שיחקו ג'ון האבליצ'ק וג'רי לוקאס, חרף משחק מצוין של צ'אפל אשר קלע 27 נקודות והוריד 18 ריבאונדים. בסיום אותה עונה, במהלכה רשם ממוצעים של 30.1 נקודות ו-15.2 ריבאונדים למשחק, נבחר לחמישיית העונה של ליגת המכללות (First-team All-American). מאז סיום לימודיו ועד לשנת 2006 החזיק בשיא הנקודות לשחקן במחוז ACC, עד ששבר אותו שחקן אוניברסיטת דיוק, ג'יי. ג'יי. רדיק. בדראפט ה-NBA‏ 1962 נבחר צ'אפל בבחירה הרביעית, על ידי קבוצת סירקיוז נשיונלס. בעונתו המלאה היחידה בקבוצה קלע 8.9 נקודות בממוצע למשחק, כשחקן ספסל. לאחר משחק אחד בעונת 1963/1964 נרכש על ידי ניו יורק ניקס. בעונתו הראשונה עם הניקס הציג שיפור משמעותי, רשם ממוצעי שיא של 17.3 נקודות ו-9.8 ריבאונדים למשחק, ונבחר להשתתף במשחק האולסטאר של ה-NBA לצד חברו לקבוצה טום גולה. בשתי העונות הבאות בניו יורק סבל ממספר פציעות, ותרם 6.8 נקודות למשחק בלבד כשחקן ספסל. בדראפט ההרחבה של שנת 1966 נבחר על ידי שיקגו בולס, ולאחר 19 משחקים במדיה הועבר בטרייד לסינסינטי רויאלס. לאחר עונה אחת בדטרויט פיסטונס נבחר על ידי מילווקי באקס בדראפט ההרחבה של שנת 1968. בשתי עונותיו במילווקי קלע 11.5 נקודות בממוצע למשחק, וסייע לה להעפיל לגמר האזור המזרחי בעונת 1969/1970. בשתי העונות הבאות שיחק עבור קליבלנד קאבלירס ואטלנטה הוקס מה-NBA, ודאלאס צ'אפרלס מליגת ה-ABA. בשנת 1972 פרש צ'אפל ממשחק, בגיל 31. ב-12 ביולי 2018 נפטר צ'אפל, בגיל 77, לאחר שסבל מדלקת ריאות ושבץ מוחי. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות המשחק של צ'אפל, באתר basketball-reference.com סטטיסטיקות המשחק בין וייק פורסט לאוהיו סטייט, באתר sports-reference.com סטטיסטיקות המכללות של צ'אפל, באתר sports-reference.com ההודעה על פטירתו של צ'אפל, באתר thespun.com,‏ 14 ביולי 2018 רשימת הנבחרים בדראפט 1962, באתר basketball-reference.com נבחרי דראפט ההרחבה 1966, באתר basketball-reference.com נבחרי דראפט ההרחבה 1968, באתר basketball-reference.com ההודעה על פטירתו של צ'אפל, באתר הניו יורק טיימס, 15 ביולי 2018
מודל XL

מודל XL (ברוסית: Модель XL) היא תוכנית מציאות אוקראינית-רוסית המשודרת באוקראינה (מאז אוקטובר 2017) וברוסיה (מאז פברואר 2020) בהנחייתם ובשיפוטם של אנדריי טאן, טטיאנה מצקביץ', קטיה אוסאדצ'ה, ולדיסלב יאמה, יקטרינה סקולקינה ואנפיסה צ'כובה. חרף מלחמת האזרחים באוקראינה והיחסים המתוחים בין אוקראינה לרוסיה, התוכנית הופקה בשיתוף פעולה בין ערוצי הטלוויזיה של שתי המדינות והתכנית משודרת בערוץ יו הרוסי ובערוץ 1+1 האוקראיני. התוכנית מגייסת נשים גדולות לתחרויות יופי ומבטיחה לזוכה מביניהן חוזה דוגמנות עם הסוכנות הגדולה למידות גדולות במזרח אירופה ונועדה לעודד דימוי גוף חיובי בנוגע לנשים כבדות משקל. אתר האינטרנט הרשמי של מודל XL (ברוסית) אתר האינטרנט הרשמי של מודל XL (באוקראינית) מודל XL, ברשת החברתית VK (רוסיה) מודל XL, ברשת החברתית פייסבוק (אוקראינה) מודל XL, ברשת החברתית אינסטגרם (רוסיה) מודל XL, ברשת החברתית אינסטגרם (אוקראינה) פרק הבכורה בערוץ היוטיוב של ערוץ 1+1 (באוקראינית) פרק הבכורה בערוץ היוטיוב של ערוץ יו (ברוסית) מודל XL, ברשת החברתית פייסבוק מודל XL, ברשת החברתית אינסטגרם
משפט רדון

בגאומטריה, משפט רדון על קבוצות קמורות, שפורסם על ידי יוהאן רדון בשנת 1921, קובע כי כל קבוצה של d + 2 {\displaystyle d+2} נקודות ב- R d {\displaystyle \mathbb {R} ^{d}} ניתנת לחלוקה (תורת הקבוצות) לשתי קבוצות אשר הקמוֹר שלהן נחתך. נקודה בחיתוך הקמורים נקראת נקודת רדון. לדוגמה, במקרה של d = 2 {\displaystyle d=2} , כל קבוצה של ארבע נקודות במישור האוקלידי ניתנת לחלוקה באחת משתי דרכים: קבוצה בעלת שלוש נקודות ונקודון, שם הקמור של הקבוצה בת שלוש הנקודות הוא משולש וקבוצה זו מכילה את הנקודון; לחלופין, שני זוגות נקודות שקמוריהם הם שני קטעים בעלי נקודת חיתוך. תהי X = { x 1 , x 2 , … , x d + 2 } ⊂ R d {\displaystyle X=\{x_{1},x_{2},\dots ,x_{d+2}\}\subset \mathbb {R} ^{d}} קבוצה של d + 2 {\displaystyle d+2} נקודות כלשהן. קיימת קבוצה של סקלרים (מקדמים) a 1 , … , a d + 2 {\displaystyle a_{1},\dots ,a_{d+2}} , שלא כולם אפסים, שפותרים את מערכת המשוואות הליניאריות ∑ i = 1 d + 2 a i x i = 0 , ∑ i = 1 d + 2 a i = 0 {\displaystyle \sum _{i=1}^{d+2}a_{i}x_{i}=0,\quad \sum _{i=1}^{d+2}a_{i}=0} כיוון שיש d + 2 {\displaystyle d+2} נעלמים אך רק d + 1 {\displaystyle d+1} משוואות (אחת לכל קואורדינטה ומשוואה נוספת הדורשת מסכום המקדמים להיות אפס) ישנן אינסוף פתרונות למשוואה. נקבע פתרון לא מנוון a 1 , … , a d + 2 {\displaystyle a_{1},\dots ,a_{d+2}} (כלומר, יש a i {\displaystyle a_{i}} שונה מאפס וניתן להניח בלי הגבלת הכלליות שהוא חיובי). תהי I ⊆ X {\displaystyle I\subseteq X} קבוצת הנקודות עם המקדמים החיוביים, ותהי J = X ∖ I {\displaystyle J=X\setminus I} קבוצת הנקודות עם המקדמים השליליים או אפסיים. I {\displaystyle I} ו- J {\displaystyle J} יוצרים את החלוקה הנדרשת של הנקודות לשתי תתי קבוצות עם קמורים נחתכים. הקמורים של I {\displaystyle I} ו- J {\displaystyle J} חייבים להיחתך, מכיוון ששניהם מכילים את הנקודה p = ∑ i ∈ I a i A x i = ∑ j ∈ J − a j A x j {\displaystyle p=\sum _{i\in I}{\frac {a_{i}}{A}}x_{i}=\sum _{j\in J}{\frac {-a_{j}}{A}}x_{j}} כאשר A = ∑ i ∈ I a i = − ∑ j ∈ J a j {\displaystyle A=\sum _{i\in I}a_{i}=-\sum _{j\in J}a_{j}} הצד השמאלי של הנוסחה ל- p {\displaystyle p} מבטא נקודה זו כצירוף קמור של הנקודות ב- I {\displaystyle I} , והצד הימני מבטא זאת כצירוף קמור של הנקודות ב- J {\displaystyle J} . לכן, p {\displaystyle p} שייך לשני הקמורים ומשלים את ההוכחה. שיטת הוכחה זו מאפשרת בנייה יעילה של נקודת רדון, בפרק זמן שהוא פולינום במימד, באמצעות שיטת האלימנציה של גאוס או אלגוריתמים יעילים אחרים כדי לפתור את מערכת המשוואות עבור המקדמים.